da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de fi da da eo da da da da da da da nn da da da nb en da da da da da da en da da sv da da fr en da de fr da de da da de nl da da da en da da da da da fr ceb en nl ceb fr de da da
6 tips til sikker brug af ukrudtsbrænder | ISABELLAS
Kampen imod ukrudtet er evig, og for de fleste er det en udfordring at hamle op med de uønskede planters hurtige vækst. Flammebehandling er en af de letteste metoder til ukrudtsbekæmpelse, men det kræver en god portion omtanke og forsigtighed.
De fleste kender til ukrudtsbrænderen - den er det lette alternativ til gift, og så er det tilmed ganske tilfredsstillende at gå og spy ild ud over den uønskede bevoksning. Som med al anden åben ild er det dog vigtigt at tage sig nogle forholdsregler.
Sådan kommer du ukrudt til livs
6 gode forholdsregler, når du håndterer ukrudtsbrænderen
Brænder du ukrudt lige efter et regnvejr, er brandfaren minimal
Vær ekstra opmærksom langs garager, udhuse og lignende steder
Hav en vandslange eller en spand med vand i nærheden
Brænd aldrig i tørre eller blæsende perioder
Undlad at brænde ukrudt under hække, hegn og træterrasse
Gå altid en runde, hvor du har brændt ukrudt, og se efter, om noget brænder.
Spræng cellerner med en kort blanchering
Det er ikke meningen, at du skal brænde planten helt væk - det har tværtimod den modsatte effekt, da planten straks vil skyde nedefra.    Ukrudtet skal blot blancheres et enkelt sekund, så cellerne sprænges. Planten vil derefter tage livet af sig selv ved at pumpe vand op i de ødelagte plantedele. Sørg for at ramme vækstpunktet, så planten ikke får chance for at lave nye skud herfra.    Flammebehandlingen er mest effektiv på helt unge planter. Lader du aldrig ukrudtet blive mere end et par cm, vil du med tiden se rigtigt gode resultater.     Ukrudtsbrænderen er altså ikke helt uden knofedt, da den døde plante stadig skal fjernes. Det kan gøres med rive, eller med en god, stiv børste, hvis det er ukrudt imellem fliser.    Tip: Hvis du blotlægger et bed, og undlader at så på ny, vil du efter få dage se spire fra alle de ukrudtsfrø, der er i jorden - brænd de spænde planter, og fjern dem, før du sår dine afgrøder, uden at rode for mange nye ukrudtsfrø frem. Så har dine egne planter et forspring, før ukrudtet igen dukker op.
Dyrk spiseligt ukrudt som gourmetkokkene
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik